રાજ્યસભામાં જીત માટેના જાદુઈ આંકડાથી એનડીએ પાછળ હતી. પરંતુ આ ચૂંટણીમાં બીજેડીના 9 સાંસદ કિંગ મેકરની ભૂમિકામાં રહ્યા. રાજ્યસભાના ઉપસભાપતિની ચૂંટણીની જાહેરાત બાદ મોદી અને જેડીયૂ અધ્યક્ષ અને બિહારના મુખ્યમંત્રી નીતીશ કુમારે નવીન પટનાયક સાથે ફોન પર વાત કરી એનડીએના ઉમેદવાર હરિવંશ માટે સમર્થન માંગ્યું. મોદી અને નીતીશે નવીન પટનાયક સાથે વાત કરી ત્યારે વિપક્ષ પોતાના ઉમેદવારને પસંદ પણ નહોતી કરી શકી. તેનું પરિણામ એવું આવ્યું કે એનડીએ વિપક્ષી પાર્ટીઓને પોતાના તરફ આકર્ષવામાં સફળ રહી.